**Beszámoló a TÁMOP-3.3.10.B-12-2013-0013 számú, „Hátrányos helyzetű diákok támogatása a Bethlen Gimnáziumban” elnevezésű pályázatról**

**2013/14-es tanév**

2013. szeptember elején kezdtük a pályázat megvalósítását. Novemberben 33 tanuló és 18 tanár részvételével megkezdõdtek a mentori foglalkozások, melyeken a diákok heti rendszerességgel találkoznak mentortanáraikkal. A foglalkozásokon nemcsak szaktantárgyi korrepetálás zajlik, hanem életvezetési-tanulásmódszertani kérdésekről is szó esik. Felzárkóztató ill. tehetséggondozó foglalkozásokat is indítottunk a diákok igényei szerint. Februárban sor került a bemeneti mérés elkészítésére, melyen az összes bevont diák részt vett. A bemeneti mérés a tanulók motivációját és intelligenciáját mérte fel. A tesztek kiértékelése után a mentortanárok megkapták a mentorált diákjaikra vonatkozó eredményeket. Volt, aki külön is konzultált diákjáról a pszichológusokkal a teszt eredményérõl, értelmezésérõl.

Február végén megtartottuk a mentortanárok számára szervezett továbbképzés első részét.

A tavasz folyamán kétszer szerveztünk színházlátogatást a programban résztvevõ diákoknak. 2014. május 22-én Fekete Ernõ Mennyekbe vágtató prolibusz címû elõadását, május 24-én pedig a Toldi címû elõadást néztük meg a Színmûvészeti Egyetem hallgatóinak elõadásában. Összesen 25 mentorált diák vett részt az elõadásokon.

Folyamatosan zajlottak a családlátogatások is, melyek során a mentortanárok mélyebb bepillantást nyerhettek a mentorált diákok életébe, szorosabb kapcsolatot tudtak kiépíteni a családdal.

Májusban beszereztük a pályázatban szereplõ 6 db asztali számítógépet, 1db laptopot, 1 db nyomtatót, 1 db digitális fényképezõgépet és 2 db projektort. A beszerzés elõtt 3 árajánlatot kértünk és a számunkra legmegfelelõbbet választottuk ki. Az eszközök rendben megérkeztek, használatba vételük, beüzemelésük megtörtént.

A fenti időszakban angol-magyar és német-magyar nagyszótárt, angol-magyar és német-magyar tanulószótárak, idegen nyelvi kártyák, idegen nyelvi társasjáték, szituációs gyakorlatokat tartalmazó kiadványokat vásároltunk, melyeket a foglalkozásokon használtunk.